ΚΑΝΟΝΙΣΜΟΣ (ΕΚ) αριθ. 2307/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για τον καθορισμό, όσον αφορά το σύσπορο βάμβακα της προβλεπόμενης παραγωγής και του ποσού της προκαταβολής της ενίσχυσης για την περίοδο εμπορίας 1995/96 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βάμβακα, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1), τον κανονισμό (ΕΚ) αριθ. 1554/95 του Συμβουλίου της 29ης Ιουνίου 1995 για τον καθορισμό των γενικών κανόνων του καθεστώτος ενίσχυσης στο βάμβακα και την κατάργηση του κανονισμού (ΕΟΚ) αριθ. 2169/81 (2), και ιδίως το άρθρο 5 παράγραφος 3 και το άρθρο 8, Εκτιμώντας: ότι το άρθρο 8 του κανονισμού (ΕΚ) αριθ. 1554/95 προβλέπει ότι η προβλεπόμενη παραγωγή βάμβακος πρέπει να καθορίζεται πριν την 1η Οκτωβρίου κάθε περιόδου εμπορίας 7 ότι, με βάση τα διαθέσιμα στοιχεία, θα πρέπει να καθορισθεί η προβλεπόμενη παραγωγή για την περίοδο εμπορίας 1995/96 όπως αναφέρεται κατωτέρω 7 ότι το άρθρο 5 παράγραφος 3 του κανονισμού (ΕΚ) αριθ. 1554/95 προβλέπει ότι το ποσόν της προκαταβολής της ενίσχυσης καθορίζεται λαμβάνοντας υπόψη, αφενός μεν, την προβλεπόμενη παραγωγή του σύσπορου βάμβακος και, αφετέρου, το προβλεπόμενο ποσόν της ενίσχυσης 7 ότι η εφαρμογή των κριτηρίων αυτών συνεπάγεται τον καθορισμό του ποσού της προκαταβολής όπως αναγράφεται κατωτέρω 7 ότι οι πολύ δυσμενείς κλιματικές συνθήκες οδήγησαν σε πολύ σημαντική μείωση των εκτάσεων βάμβακος στην Ισπανία 7 ότι, λαμβάνοντας υπόψη την προβλεπόμενη παραγωγή συσπόρου βάμβακος καθώς και την ενίσχυση σε αυτό το κράτος μέλος για την περίοδο 1995/96 και προκειμένου να περιοριστούν οι επιπτώσεις από την κατάσταση αυτή για τους συγκεκριμένους επιχειρηματίες, θα πρέπει, κατ' εξαίρεση, να διαφοροποιηθεί η προκαταβολή που εφαρμόζεται στην Ισπανία για την περίοδο 1995/96 7 ότι πρέπει να καθοριστεί το ποσόν της προκαταβολής που εφαρμόζεται στα άλλα κράτη μέλη εις τρόπον ώστε το ποσοστό, σε σχέση με την προβλεπόμενη ενίσχυση να ισούται μ' εκείνο που ισχύει στην περίπτωση της Ισπανίας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Για την περίοδο εμπορίας 1995/96, η προβλεπόμενη παραγωγή συσπόρου βάμβακος καθορίζεται σε: - 1 250 000 τόνους για την Ελλάδα, - 97 500 τόνους για την Ισπανία, - 5 τόνους για τα λοιπά κράτη μέλη. 2. Το ποσό της προκαταβολής της ενίσχυσης για την περίοδο εμπορίας 1995/96 καθορίζεται σε: - 42,520 Ecu ανά 100 χιλιόγραμμα για την Ισπανία, - 29,210 Ecu ανά 100 χιλιόγραμμα για τα λοιπά κράτη μέλη. Άρθρο 2 Ο παρών κανονισμός αρχίζει να ισχύει στις 30 Σεπτεμβρίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Σεπτεμβρίου 1995.

[Source: multi_eurlex | Tokens: 2582]